Daphne Duval, científica superior a l’Agència de Salut Pública del govern d’Anglaterra, va ser una de les protagonistes de la Jornada Anual Alumni Barcelona 2019. En aquesta entrevista defensa l’acte de menjar com un acte polític, una acció quotidiana amb potencial per a aconseguir canvis a favor d’un sistema més sostenible. Duval, que treballa en l’estudi d’evidències científiques per a elaborar polítiques de salut pública en nutrició, també és graduada en el màster universitari de Nutrició i Salut de la UOC.\nPer què considera que podem convertir l’acte de menjar en polític?\nTriem on posem els diners, i penso que aquesta és una manera molt eficaç de crear la demanda per a aconseguir els canvis que volem. Em sembla que això, com a individus, és més fàcil d’aconseguir que en molts altres sectors de la societat. En relació amb l’energia, què fan els governs amb l’energia? Aquí tenim molt poc poder, passa el mateix amb l’educació. L’alimentació és una de les poques àrees en les quals tenim un poder determinat. Ho veig a Anglaterra i també a Espanya. A Anglaterra, els supermercats i el sistema alimentari estan canviant gràcies a la demanda.\nPer a concebre-ho com un acte polític la gent també necessita tenir-ne consciència. Com s’aconsegueix aquesta consciència?\nTant a Anglaterra com a Espanya hi ha gent que té aquesta consciència i n’hi ha que no la té. S’aconsegueix amb l’educació en un sentit general. A Espanya, els últims tres anys, la gent ha pres molta consciència sobre la importància del menjar. Aquí les xarxes socials tenen un paper molt important, encara que hi ha una doble cara, perquè hi ha el problema de la influència dels que donen consells d’alimentació sense tenir ni idea del que diuen. Però també hi ha gent molt bona a Espanya que ha ajudat a crear aquesta consciència sobre la necessitat de menjar sa i sobre la necessitat d’entendre que el nostre sistema alimentari té un impacte en el medi ambient.\nSí, això ja és més polític. Amb el canvi climàtic és molt probable que augmenti aquesta diferència, la qual cosa és un problema molt greu. El treball final de màster a la UOC el vaig fer sobre la pobresa alimentària, i no és que la gent pobra no sàpiga que ha de menjar verdura, és que no en pot menjar perquè és més cara, se’n perd més i és més complicada de cuinar. Menjar bé requereix més preparació, i aquesta gent, que és la que ho necessita més, sovint no disposa de cuines adequades, ho té més difícil i treballa en horaris més complicats. El primer que s’ha de fer és que aquesta gent tingui un poder adquisitiu més elevat, perquè, si no pot pagar el gas i l’electricitat, el menjar queda en un segon terme. Hi ha solucions polítiques.\nCrec molt en el poder dels impostos. Hauríem de tenir un sistema d’impostos perquè els productes que siguin menys sostenibles siguin més costosos i els productes amb menys impacte siguin més barats. A Anglaterra es va plantejar posar un impost a la carn per resoldre aquest problema i, al final, el consell ètic ho va rebutjar perquè els més pobres haurien estat els que n’haurien patit les conseqüències, mentre que els més rics haurien continuat comprant carn. Els més rics tenen els diners i són els que contaminen més, mentre que els més pobres són els que necessiten més el poder nutricional que hi ha a la carn. Hauria de ser un sistema molt més complex, en el qual quan introduïssis un impost sobre la carn abaixessis alhora altres impostos o fessis alguna cosa perquè la gent ho pogués complementar i es pogués alimentar. Si no es fa així, hi haurà més desigualtat. No hi ha una solució fàcil i és un tema complex. També hi ha molts lobbys. És important que la gent com nosaltres, que estudia, té poder adquisitiu i s’ho pot permetre, ho fem perquè aleshores tot serà més fàcil.\nCom es pot aconseguir reduir l’ús del plàstic?\nQueda poc temps. Penso que és complicat, però que val la pena intentar-ho perquè hi ha incerteses i no és del tot clar. Sabem que anem malament i que hi ha poc temps, però val la pena intentar-ho. Si no, què fem? S’ha de provar perquè encara que només millori una miqueta la vida de les generacions futures és important.\nSí. El Regne Unit té un problema molt important amb l’obesitat: dues terceres parts dels adults tenen sobrepès. Això té un cost increïble per al sistema de salut, és molt problemàtic. Hi ha un programa de reformulació de la quantitat de calories dels productes de la indústria. És una mesura que de moment és voluntària, però la idea és que la gent, sense haver de canviar els hàbits, pugui consumir menys sucre, i això és una manera més fàcil. L’altra cosa que s’ha fet és implantar l’impost sobre begudes ensucrades; en introduir un impost que va per límits, moltes indústries han fet reformulacions de productes per a aconseguir-se situar per sota dels límits i no haver de pagar aquests impostos. És una manera més eficaç perquè la gent amb menys recursos millori la seva dieta.\nA banda dels impostos i els límits, l’educació no és un terreny per mitjà del qual es poden aconseguir coses?\nEls estudis demostren que l’educació no hi té gaire impacte, però és necessària per a justificar totes les altres mesures i perquè la gent entengui la raó dels impostos. També és important la publicitat, per a veure com es pot limitar la publicitat a la televisió. Tanmateix, amb el Brexit s’ha parat una mica tot.\nTenen diversos problemes. D’una banda, els relacionats amb la desnutrició, però també tenen un problema d’obesitat a les grans ciutats. En aquests països tenen la doble cara. A llocs com la Xina o l’Àfrica ho tenen complicat, tenen un problema doble.\nAquesta entrevista es va publicar a UOC News


La CONFAVC veu "inassumible" l'actual proposta d'ampliació del Prat i demana una taula amb tots els implicats La República\nACN El Prat de Llobregat.-La Confederació d’Associacions Veïnals de Catalunya (CONFAVC) ha considerat “inassumible” l’actual proposta d’ampliació de l’aeroport del Prat i ha reclamat la creació urgent d’una taula amb […]\nACN El Prat de Llobregat.-La Confederació d’Associacions Veïnals de Catalunya (CONFAVC) ha considerat “inassumible” l’actual proposta d’ampliació de l’aeroport del Prat i ha reclamat la creació urgent d’una taula amb tots els agents implicats. L’organització ha afirmat que Aena ja està incomplint els requeriments ambientals i per això ha rebutjat del tot que es proposi un creixement que vagi més enllà i que afecti una zona natural protegida. En aquest sentit, ha defensat que eliminar espais de biodiversitat protegits és una temeritat i una irresponsabilitat davant el canvi climàtic. A més, ha criticat que l’ampliació comportaria més molèsties per als veïns, passant de 77 a 90 operacions per hora, un creixement “impossible de suportar pel veïnat”.\nPer tot això, la CONFAVC ha afirmat que cal un temps de reflexió, debat i sinceritat que, segons l’organització, va més enllà de les presses administratives per decidir el destí d’un fons. La Confederació ha apuntat que aquests recursos haurien d’anar destinats a una millora en la planificació i aprofitament de la infraestructura actual. Demanen que aquesta reflexió es faci en el marc d’un espai de debat amb tots els sectors econòmics, socials, polítics, ambientals i veïnals.


Enfrontament lleig entre companyes de Telecinco: “Calma’t, filla, que em toques els nassos” Enfrontament lleig entre companyes de Telecinco: “Calma’t, filla, que em toques els nassos” – El Món\nEnfrontament lleig entre companyes de Telecinco: “Calma’t, filla, que em toques els nassos”\nEmma García ha estat molt dura amb Carmen Borrego, una de les col·laboradores del seu programa\nCarmen Borrego, criticada a 'Viva la vida' / Telecinco\nRedacció 01/02/2021 11:42 am\nCarmen Borrego ha rebut per totes bandes durant l’últim programa de Viva la vida. La col·laboradora veia com la seva germana i la neboda la criticaven sense escrúpols, el que l’encenia de mala manera. A més a més, la resta de companys no feien més que retreure-li la seva actitud, el que acabava provocant insults i crits.\nEnmig d’aquest xou, la presentadora intentava posar pau i donar pas a un vídeo, però Carmen no feia més que cridar i interrompre-la. És per això que Emma García va acabar esclatant: “Però puc donar pas al vídeo, filla? Carmen, escolta’m. Deixa d’estar a la defensiva. Kiko té dret a preguntar-te. Després et pregunto jo i estàs a la defensiva. Calma’t”.\nEl programa decidia posar anuncis llavors, però a la tornada de la pausa tot seguia igual. Emma li preguntava, de fet, si s’havia calmat: “Ja estàs millor? Prefereixo la teva mare, de debò. Tota l’estona dius que vols parlar i que vols parlar. Filla, espera’t una mica. I ho sento, però em mullaré. Crec que has estat injusta amb la teva germana”.\nEmma García a ‘Viva la vida’ / Telecinco\n“Què malament portes que no estiguem d’acord amb tu. No et facis la víctima, ara, que arriba un moment en el qual em toques els nassos“, l’etzibava la presentadora. Una situació molt tensa que no millorava al llarg del programa, en el qual se la seguia criticant obertament.\nCarmen Borrego Emma García Televisió


Hotel BonaMari Salzgitter Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel BonaMariHinter dem Salze 140, Salzgitter-Bad, Salzgitter, Alemanya, 38259 - Veure al mapaExcepcional9,2Basada en126comentarisHotel BonaMariVeure més fotos"Hosts were very nice. Rooms clean and big!"DarioGermanyVestíbulVeure més fotosVeure totes les 26 fotosMolt bona ubicació 8,5Veure al mapa8,5UbicacióParticularitats que li encantaranProp de transports públicsWi-Fi gratuït en totes les habitacionstransport hotel/aeroportaparcament de cotxes\nSobre l'allotjamentDescripcióSi el que està buscant és per un hotel ben situat a Salzgitter, no busqui més enllà de Hotel BonaMari. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Salzgitter. Per anomenar algunes de les comoditats de l'hotel, hi ha transport hotel/aeroport, premsa, caixa forta, servei de llançadora. L'ambient de Hotel BonaMari es reflexa en cada habitació. calefacció, aparell de televisió, nevera, articles de tocador, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Hotel BonaMari és una elecció inteligents per a viatgers a Salzgitter, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesservei de llançadoratransport hotel/aeroportServeis i comoditatscaixa fortazona de fumadors Accéss'admeten animals de companyia Disponible a totes les habitacionsaparell de televisiócalefaccióplat de dutxaarticles de tocadorempolles d'aigua de cortesia assecador de cabellnevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Hotel BonaMari de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Els infants posaran color a l'Enramada, una gegantona de Sallent - Regió7 :: El Diari de la Catalunya Central\nEls infants posaran color a l'Enramada, una gegantona de Sallent\na.c. | manresa 19.06.2019 | 21:09\nEsbós de la nova figura\nSallent tindrà una gegantona dedicada a les Enramades. La figura, d'uns dos metres aproximadament, està en procés de construcció i serà una realitat gràcies a la col·laboració dels infants.\nLa gegantona forma part del projecte «Gegants Petits», que impulsen Gegants i Nans de Sallent i l'Ajuntament per revitalitzar la tradició gegantera al poble i fer que els nens i nenes ho visquin des de dins. De fet, la idea també es crear un gegantó del Carnaval i que resideixen a les escoles durant tot el curs, per tal que els nens i nenes aprenguin a fer-los ballar.\nL'Enramada és de moment un dibuix ( a la dreta la imatge que tindrà la nova gegantona) que s'ha fet a partir d'idees dels alumnes de 3r i 4t de primària de les escoles de Sallent. Ara, per acabar el procés de creació, es demana als infants que posin color a l'Enramada per poder confeccionar el seu vestit. Els nens i nenes poden pintar la il·lustració de la gegantona (als programes d'actes) i portar-la al carrer del Cós tram I, on es penjaran tots els dibuixos i serviran per agafar idees.\nTé els cabells amb flors i boix trenat, que recorda la decoració dels carrers, i porta un davantal amb eines, en homenatge al treball artesanal de la festa.


BIBLIOTECA INFANTIL I JUVENIL DEL CENTRE DE LECTURA: Coraline i una visita inesperada\nCoraline i una visita inesperada\nEl darrer llibre del Club de Lectura, Coraline, va entusiasmar per igual a totes les seves membres. Una casa nova, uns pares que treballen massa, una porta que no dóna enlloc... són els elements necessaris per despertar l’interès de qualsevol lector curiós. L’obra de Neil Gaiman, ambientada a cavall de dos mons paral·lels, comença presentant-nos una situació ben corrent; una nena avorrida, cansada que els seus pares passin massa hores treballant davant de l’ordinador, i amb l’única companyia d’uns veïns estrafolaris. El que podria ser el dia a dia de qualsevol nen de la seva edat, es converteix en una terrorífica aventura quan, havent descobert una porta tapiada, Coraline s’embranca cap a un món desconegut, on uns nous pares li prodigaran tota l’atenció que desitja, però que tindrà com a contrapartida la desaparició dels seus pares reals, i les ocultes intencions d’una altra mare excessivament possessiva.\nDesprés de comentar els punts forts del llibre, i de comparar la versió original amb les seves adaptacions al còmic i al cinema animat, vam intentar posar-nos a la pell d’aquesta intrèpida protagonista. Les nenes del club no dubtaren ni un moment davant de la proposta de crear el seu personal retrat ambientat en els mons de Coraline. Això sí, veient que els era massa difícil retratar-se a elles mateixes, van acabar dibuixant la companya que tenien més a prop. I un cop acabats, tal com intenta fer l’altra mare en el llibre, les nenes van haver d’enganxar uns botons de paper als ulls dels seus dibuixos. Els resultats finals ja es poden veure exposat a la Videoteca del Centre de Lectura!\nPer si això no fos prou, però, durant el transcurs de la trobada les membres del club van rebre, a més, una visita inesperada. Amb la voluntat d’informar-se i informar sobre el Club de Lectura, dos periodistes del Diari de Reus van venir a fer algunes preguntes sobre els llibres que llegien les noies i el funcionament de les reunions. La notícia es va publicar l’endemà amb una fotografia de la reunió en qüestió.\nPer la pròxima sessió, establerta el dijous 16 del mes vinent, el llibre a llegir serà un clàssic de la literatura infantil catalana: El zoo d’en Pitus. De ben segur que els hi agradarà tant com aquest.\n GAIMAN, Neil: Coraline. Barcelona: Empúries (Salamandra), 2003.\n SORRIBAS, Sebastià: El zoo d’en Pitus. Barcelona: La Galera, 1993.\nEnviat per CLR.BIBLIOTECA a 18:03\nEls SUPERLECTORS recomanen\nGUANYADORS DEL SUPERLECTOR DEL PASSAT TRIMESTRE!\nMés resums i dibuixos


Iglesias demana l’acostament dels líders independentistes empresonats | Catalunya | EL PAÍS Catalunya\nIglesias demana l’acostament dels líders independentistes empresonats\nEl secretari general de Podem es reuneix a Barcelona amb el president català Quim Torra\nBarcelona 25 JUN 2018 - 16:45\tCEST\nPablo Iglesias i Quim Torra. CARLES RIBAS\nEl president de la Generalitat, Quim Torra, i el secretari general de Podem, Pablo Iglesias, s'han reunit aquest dilluns a Barcelona. El líder de la formació lila ha aprofitat la trobada per manifestar-se a favor de l'acostament dels polítics catalans que són en presó preventiva en centres penitenciaris madrilenys i ha assegurat que la seva voluntat és anar a visitar-los aviat. Resituar els empresonats, ha dit Iglesias, “és molt important com a primera mesura que ajudi a la distensió”.\nLa reunió s'ha fet al Palau de la Generalitat i ha durat més d'una hora i mitja. A la trobada s'hi han afegit el líder dels comuns al Parlament, Xavier Domènech, i la consellera de Presidència del Govern, Elsa Artadi. Iglesias ha assegurat que li consta que el president del Govern espanyol, Pedro Sánchez, també considera apropiat l'acostament quan arribi el moment processal adequat. De fet, ha assegurat que no només es tracta d'una qüestió de bona voluntat, sinó també “d’un principi penitenciari bàsic”. “No hi pot haver una pena contra els familiars”, ha assegurat el líder de Podem.\nIglesias ha remarcat la sintonia de fons amb Torra pel que fa als valors republicans “malgrat les diferències”, tot desmarcant-se de la via independentista. Tampoc ha fet referència a una intermediació per aconseguir que es faci un referèndum acordat amb el Govern espanyol a Catalunya, si bé ha recordat que la seva formació el defensa. “Els valors republicans són la millor garantia que Espanya i Catalunya continuïn caminant juntes”, ha sentenciat Iglesias. "La monarquia ha exercit un paper molt barroer i crec que el futur passa per una Espanya social, plurinacional o confederal", ha apuntat.\nArtadi, per la seva banda, ha agraït el to d’Iglesias i ha recordat que el Govern desitja que el tema de l'autodeterminació de Catalunya sigui sobre la taula a la trobada que Torra tindrà amb Sánchez a principis de juliol. Iglesias ha demanat a tots dos líders que les diferències irreconciliables en aquest punt “no impedeixin el diàleg per gestionar el conflicte a Catalunya”.\nEl líder de Podem també s'ha mostrat satisfet per la disposició al diàleg que ha trobat en la Generalitat i ha assegurat que l'hi transmetrà a Sánchez. Artadi ha assenyalat que espera que el contacte més fluid amb Iglesias millori la relació amb el grup de Catalunya en Comú-Podem a la Cambra catalana.\nTorra i Iglesias no es coneixien personalment. El gel s'ha trencat amb un intercanvi de regals. El president ha lliurat al líder de Podem una litografia de Jesús Galdón titulada Tot el dolor d'un poble, que representa la placa que la Generalitat va posar al camp de concentració de Mauthausen; Iglesias ha preferit la literatura i ha donat a Torra un exemplar de Qué pasa en Cataluña, de Manuel Chaves Nogales.


Ergonomia de la mobilitat | FUNDACIÓ BIT\nportada Blockchain\tErgonomia de la mobilitat\nBlockchainInteligencia artificialInternet de las cosasNoticiasRealidad virtualSmartcitiesTenTIC\nde webmaster Maig 31, 2018\nEl passat 29 de maig vam assistir a la jornada “Ergonomia de la mobilitat organitzada per la CAEB. La primera part va consistir amb la píndola de caràcter pràctic, “L’humor com a forma de comunicació”, a càrrec de Fanny Guerrero, coach i fundadora de Coach Clown. En aquesta sessió els participants vam tenir ocasió de veure com es poden aplicar les tècniques del clown pel coach empresarial, treballant conceptes com la confiança, l’escolta grupal, la comunicació no verbal, etc…\nA continuació, Gustavo Adolfo Rosal López, enginyer del Factor Humà del departament R&D de Preven Control, ens parla de l’Ergonomia en mobilitat. Aquí teniu un resum de les seves intervencions més destacades.\nExplicà com a l’empresa fan el que es coneix com Design Thinking: considerant les persones com l’actractiu (user experience), la tecnologia com factibilitat i el negoci com a viabilitat. D’aquí surt la innovació emocional (persones+negoci); innovació funcional(persones+tecnologia); innovació de processos (tecnologia+negoci) i innovació en experiència (tecnologia+negoci+persones).Actualment cal pensar que la mobilitat està molt relacionada amb la tecnologia.\nCal entendre l’ergonomia com adaptar lloc de treball i treballador bidireccionalment, però sense perdre competitivitat. Concepte de mobilitat organitzacional: brindar als empleats accés a aplicacions, informació i altres eines corporatives des de qualsevol dispositiu tecnològic, i que també puguin compartir aqueta informació d’es don es trobin ( xarxes socials…).\nL’informe The Future of jobs del Fòrum de Davos ja considera el treball flexible com a una de les top tendències demosocioeconòmiques i vaticina que el que més canviarà als negocis és internet, el cloud… tot això fa canviar la manera d’entendre el negoci amb tendències com: IoT, Blockchain, 5G.\nGustavo Rosal mostra la corba de Gartner\nQuan parlam de tecnologies en mobilitat no només ens referim a hardware (smartphones, tablets, wearables,…) sinó que també hem de pensar en xarxes socials… Espanya és actualment el país amb més mòbils del món (96%), mentre que les tablets estan baixant (38%). Principals aportacions de la tecnologia mòbil a l’àmbit empresarial: ubiqüitat, personalització, localització, seguretat, connectivitat, conveniència, accessibilitat.\nLa corba de Gartner (o cicle de sobreexpectació) ens mostra el cicle de les tecnologies emergents. A la de 2017 observam per exemple que la realitat vitual supera la realitat augmentada. Altres tendències en auge: exoesquelets, smart workspaces ( per millorar l’eficàcia dels empleats i permetre’ls interactuar contextualment amb “coses” connectades amb IoT)…com podeu veure en aquest vídeo:\nUn altre concepte: connected homes per exemple, el Familyhub de Samsung: una gelera/ordinador/mòbil amb calendar, permet fer comandes, llista de la compra, inventari del que tens, et proposa receptes amb els ingredients que tens…amb IA i IoT.\nAlgunes recomanacions ergonòmiques per transportar dispositius en motxilles: el pes màxim no ha de superar el 10% del pes corporal, el pes de la motxilla buida no ha de superar 1kg… L’ideal seria dur un trolley, però per pujar escales no sempre és còmode. Per això existeixen opcions mixtes: motxilla-trolley.\nRecomanacions d’ergonomia per l’ús d’smartphones: agafar el telèfon amb una mà i escriure amb l’altra, tenir activat l’ajustament de brillantor automàtic, fer més notes de veu (estalvia temps i s’entén millor el que volem dir), canviar de postures, emprar sistemes d’auriculars bluetooth…\nEl cotxe ja no només és per desplaçar-se, s’ha convertit sobretot en un lloc d’ús de dispositius multimèdia (un 25% dels usuaris parlen per telèfon sense mans lliures, un 25% llegeixen missatges, un 18% envien missatges…), tot això és perillós per la mobilitat i pot provocar accidents. Per això existeixen aplicacions com Drivemode amb accés per àudio a tot tipus missatges (WhatsApp, hangouts…), si vols respondre per veu li dius que sí i transmet resposta, si no, li envia al que t’escriu que estàs conduint i ara no pots.\nSmombies : El concepte ha estat acunyat a Alemanya(smartphones zombies), i efectivament, molts ho fan, quan es van desplaçant pel carrer segueixen mirant el mòbil. Per això algunes ciutats, amb l’afany de ser smarticities, estan prenent mesures com: posar els llums dels semàfors també a terra (que és on miren els peatons si estan amb el mòbil), o apps com CebraApp, que amb geolocalització fa que vibri el mòbil en passar per passos de peatons. Però això ens fa perdre la perspectiva del problema, educació vial.\nErgonomia organitzacional: evitar errors abans de les reunions, reunions poc productives (això també s’hauria de mesurar com a costos): Per exemple: no preparar l’ordre del dia; no preparar-se les intervencions; no explicar perquè ens reunim; no proporcionar documentació suficient, lloc no adequat, participants no concreten, manca de disciplina, no respectar ordre del dia… Com va dir Winston Churchill: “Una bona conversa ha d’esgotar el tema, no els seus interlocutors”.\nUn programa de treball flexible hauria de tenir: estratègia flexible, tipus de flexibilitat i a qui s’adreçarà, suport als gestors i formació i pla de comunicació específic.\nConsideracions ergonòmiques al lloc de treball: emprar pel portàtil un suport i dispositius d’entrada externs per treballar més de 30 minuts en una taula; canviar de postura i fer estiraments; conèixer els ajustaments de la cadira ergonòmica; emprar doble pantalla amb monitor de major tamany; emprar tecles ràpides i accessos directes per no teclejar tant; aplicar regla 20-20-20 ( cada 20 minuts una persona ha de mirar fora del seu escriptori per 20 segons i enfocar-se en una cosa que es trobi a 20 peus, que serien 6,09 metres)….\nEn conclusió, com va dir Herbert Marshall McLuhan (pare del concepte d’aldea global): “Tota la tecnologia tendeix a crear un nou entorn humà…Els entorns tecnològics no són merament passius recipients de persones, són processos actius que reconfiguren a les persones i altres tecnologies similars”. Sempre hem de tenir en compte el factor humà, la transformació no només és digital, sinó també cultural i humana.\nergonomiaIoTsmart workspacestreball flexible


Home > Torna el Repte Barcelona Dades Obertes\n4a edició del Repte Barcelona Dades Obertes, for Open Data Barcelona . 2020. Licence: BY-SA \nL’Ajuntament de Barcelona amb la col·laboració del Consorci d'Educació de Barcelona i el CESIRE, engega la 4a edició del Repte Barcelona Dades Obertes  adreçat als centres educatius amb l'objectiu de facilitar l'aprenentatge sobre les fonts de dades d'accés lliure.\nEl concurs s'adreça als alumnes de 3r, 4t d'ESO i cicles formatius dels centres educatius de la ciutat de Barcelona. A més, ofereix al professorat interessat un Pla de Formació específic sobre dades obertes.\nEl jurat de l'edició 2021 triarà deu millors treballs es publicaran a la pàgina oficial del Repte Barcelona Dades Obertes rebent els autors un diploma acreditatiu com a finalistes i els tres treballs millors puntuats seran premiats. Cada centre podrà presentar un treball i la data límit per a presentar-lo és el 30/04/2021.\nPodeu trobar les bases del concurs aquí .\nUtilitzant les dades disponibles al portal Open Data BCN , l’alumnat treballarà amb dades reals de la ciutat (utilitzant preferentment eines de codi lliure), realitzant anàlisis demogràfiques, econòmics, urbanístics, de mobilitat, d’accidentalitat, etc. Mitjançant el treball en equip, l’alumnat, extraurà conclusions derivades de l’anàlisi de les dades, potenciant el seu esperit crític i la seva consciència ciutadana.\nAquí podeu descobrir alguns dels projectes finalistes i guanyadors d'altres edicions.\nPresentació del treball (1 per centre)\nData inici: 12/04/2021\nData límit: 30/04/2021\nObligatoris: Memòria, infografia i un vídeo presentació. El lliurament es realitzarà al Portal de Tràmits de l'Ajuntament de Barcelona (s'habilitarà el formulari en el període de lliurament). Es recomana els documents en format .pdf amb un pes no superior a 5MB.\nPublicació dels projectes finalistes\nActe d'atorgament dels premis i diplomes\nData: Setmana del 24 al 30 de maig de 2021. Dia a confirmar.\nPer a qualsevol dubte i/o aclariment, podeu comunicar-vos amb l’organització mitjançant aquest formulari .\nSource URL: https://punttic.gencat.cat/en/article/torna-el-repte-barcelona-dades-obertes


Accés: requisits i complements — Escola Politècnica Superior d'Enginyeria de Manresa. EPSEM — UPC. Universitat Politècnica de Catalunya\nAccés: requisits i complements\nSou a: Inici / Estudis / Màsters universitaris / MU en Enginyeria de Mines / Accés: requisits i complements\nPodran accedir de forma directa al MUEM tots els estudiants provinents d'una titulació universitària espanyola que habiliti per a la professió regulada d'enginyer tècnic de mines; així com tots aquells estudiants provinents d'una d'universitat estrangera amb estudis de grau en enginyeria minera o equivalent.\nLa comissió del màster analitzarà el pla d’estudis del grau o màster universitari de procedència de l’estudiant que sol·liciti l’accés al MUEM; i decidirà si aquest estudiant pot tenir accés al màster, i si és el cas, les assignatures complementàries que haurà de cursar; així com la seva seqüenciació temporal més lògica.\nNormativa que regula els complements d’accés al Màster Universitari en Enginyeria de Mines\nEn qualsevol altre cas que es presenti, l'organisme competent de l'Escola establirà els complements de formació necessaris per a l'admissió.


El Servei Canari de Salut ha estat condemnat per un jutge després de trigar sis mesos en detectar-li càncer de pulmó terminal a un pacient que va acudir més de quaranta vegades al metge.\nTot va començar quan aquest home de 41 anys, amb antecedents familiars d'aquest tipus de càncer, va començar a sentir dolor al pit i tos. Va reclamar atenció mèdica al centre de salut d'Adeje, però el van enviar a casa sense diagnòstic. I la mateixa situació es va repetir fins a una quarentena d'ocasions en un termini de tres mesos.\nSegons els mitjans locals, a més de dolor al tòrax i tos, el pacient va perdre 15 quilos ràpidament. Però no el van derivar al servei oncològic ni a cap especialista malgrat anar durant tres mesos cada dos dies dies al metge. A la sentència del jutge s'informa, més concretament, de que l'home va acudir fins a 41 ocasions al centre de salut en un termini de 106 dies.\nVan haver de passar sis mesos fins que el jove va rebre el seu diagnòstic: càncer de pulmó terminal. Ja era massa tard per tractar-lo. Va haver de ser ingressat, va rebre cures pal·liatives i va morir a l'hospital un any després dels primers símptomes.\nEl jutge considera que va haver de ser diagnosticat abans, així com haver rebut cures pal·liatives amb anterioritat per mitigar el seu dolor i el de la seva família. Per això ha condemnat al Servei Canari de Salut a indemnitzar amb 30.000 euros a la família del pacient.


La programació web, com el disseny, ens distingeix de la resta d'agències de marketing online. Podem treballar en un projecte des de zero perquè el nostre equip és expert en programació i està preparat per crear un nou web per al teu negoci, solucionar problemes i donar-te assistència.\nLa programació és una part de gran importància per implementar una web de cara al marketing online. En be inventia, adaptem la programació perquè les estratègies SEO, SEM i social media siguin òptimes. Això, unit al disseny de la web, facilita l'èxit del seu negoci.


Brot de contagi de 28 treballadors d'un centre comercial - Poble Andorrà\nBrot de contagi de 28 treballadors d’un centre comercial\nEl repunt de casos dels últims dies venen pel cas del centre comercial, en dos equips de futbol i en diferents grups d'adolescents\nJoan Martínez Benazet, durant la roda de premsa d'aquesta tarda.\nUns brots puntuals que han tingut lloc entre treballadors d’un centre comercial, dos en equips de futbol i diferents dins de grups d’adolescents ha fet disparar-se novament els casos de la pandèmia. El titular de sanitat, Joan Martínez Benazet, no ha indicat quin era el centre comercial i ha afegit que no hi ha hagut cap client que s’hagi infectat per aquest brot.\nEn el balanç de les últimes 24 hores, hi ha hagut 76 casos nous que porten de contagis actius a 824 amb un increment de quinze respecte al dia anterior. La xifra total des de l’inici de la pandèmia ha estat de 6.610 casos, mentre que el de recuperats és de 5.710.\nEl ministre Joan Martínez Benazet va destacar que el comportament de la ciutadania és clau per poder contenir la pandèmia i posa com a exemple que hi ha hagut un repunt per una sèrie de rebrots puntuals.


El SEPE donarà 30 dies a afectats pels ERTOs perquè tornin els cobraments «indeguts» - Diari de Girona\nEl SEPE donarà 30 dies a afectats pels ERTOs perquè tornin els cobraments «indeguts»\nL'administració comença a notificar a les persones que han rebut pagaments de més en la prestació Aquests beneficiaris seran avisats i a partir de llavors podran fer els tràmits per tornar els diners sense «recàrrecs ni interessos» El conseller de Treball titlla la reclamació de «falta de sensibilitat»\nEl SEPE donarà 30 dies a afectats pels ERTOs perquè tornin els cobraments «indeguts» madrid\nDes del mes de juliol\nSegons van explicar fonts del Ministeri de Treball, els afectats pels «cobraments indeguts» rebran una carta formal del SEPE, on se'ls informarà de la quantitat a retornar i de l'opció de presentar al·legacions en el termini de 10 dies. Si es decideix no presentar al·legacions, el termini per pagar és de 30 dies hàbils.\nEn cas de no pagar, el recàrrec és del 20%, el mateix que amb tots els deutes amb la Seguretat Social. Pels que decideixin presentar al·legacions, la Direcció Provincial serà l'encarregada d'analitzar-les i emetre una nova notificació, confirmant la inicial o canviant-la, en funció del cas. Si aquest segon requeriment no s'al·lega, els diners s'han de pagar en els següents 10 dies. Tant pel pagament en el període dins del termini com fora –quan hi ha recàrrecs- el ciutadà pot demanar ingressar els diners a terminis. També hi ha l'opció de fer la compensació en la següent nòmina del SEPE, si és el cas. Alguns ciutadans ja poden veure a través de la pàgina web del SEPE la quantitat que es considera que han rebut de forma indeguda. Les quantitats reclamades online pel SEPE oscil·len entre els 300 i els 1.000 euros, també en casos de persones que no havien cobrat res de l'administració fins al juny, dos mesos i mig després de la declaració de l'estat d'alarma.\nActualització dels documents\nEn tot cas, però, l'organisme alerta que aquestes xifres poden patir canvis amb l'actualització de la tota la documentació i que cal esperar a la notificació oficial per carta. Les xifres, per tant, no en tots els casos són definitives. El conseller de Treball, Afers Socials i Famílies considera una «falta de sensibilitat» que el SEPE reclami diners als afectats per ERTO que van cobrar de més per errors informàtics quan encara hi ha gent que no ha rebut tots els diners que li correspondrien. En declaracions a Rac1, El Homrani va dir que «sobta que no es prioritzi el pagament de prestacions que no s'han pagat, a les quals els ciutadans tenen dret, respecte als cobraments indeguts».\nEls pensionistes reben de mitjana 1,74 euros per cada euro aportat.\nLa suspensió del 14-F ja acumula 4 suspensions


Màster Universitari en Comptabilitat i Fiscalitat a Barcelona per Universitat de Barcelona - educaweb.cat\nMàster Universitari en Comptabilitat i Fiscalitat\nEl Màster en Comptabilitat i Fiscalitat ofereix la formació pràctica necessària per a la capacitació d'especialistes en els camps de la comptabilitat, la fiscalitat i l'auditoria, que els permetrà afrontar de forma eficaç i fonamentada la direcció i la realització de treballs vinculats amb aquestes matèries en empreses de qualsevol tipus o dimensió.\nAnàlisi avançat de l'impost de societats i de l'\nComptabilitat empresarial avançada\nComptabilitat superior avançada i operacions societàries\nAnàlisi d'estats financers avançat OB\nDret de l'empresa avançat\nPlanificació i informes d'auditoria\nAssignatures obligatòries esment de comptabilitat\nComptabilitat directiva i consolidació avançada\nComptabilitat de gestió avançada i control pressupostari\nConsolidació d'Estats financers avançada\nAudit assurance: treballs de específics d'auditoria\nProcediments d'auditoria OB\nAssignatures obligatòries menció fiscalitat\nAnàlisi avançat dels règims fiscals específics\nRègims especials de l'impost de societats i de l'\nImposició personal OB\nFiscalitat internacional i de no residents\nTributació autonòmica i local (successions, donacions, IAE,\nNormes internacionals d'auditoria I\nNormes Internacionals d'auditoria II\nAltres marcs comptables\nFiscalitat de l'mecenatge\nComptabilitat i fiscalitat d'operacions financeres\nCapacitat per posseir i comprendre coneixements que aportin una base o oportunitat de ser originals en el desenvolupament i aplicació d'idees, sovint en un context d'investigació. Capacitat per aplicar els coneixements adquirits i capacitat de resolució de problemes en entorns nous o poc coneguts, dins de contextos més amplis (o multidisciplinaris) relacionats amb l'àrea d'estudi corresponent. Capacitat per a integrar coneixements i enfrontar-se a la complexitat de formular judicis a partir d'informació que, sent incompleta o limitada, inclogui reflexions sobre les responsabilitats socials i ètiques vinculades a l'aplicació dels coneixements i judicis dels estudiants. Capacitat per comunicar conclusions i coneixements propis i les raons últimes que les sustenten a públics especialitzats i no especialitzats d'una manera clara i sense ambigüitat.\nEl curs està especialment dirigit a graduats o llicenciats en Administració i Direcció d'Empreses, Economia, Ciències Actuarials i Financeres o Ciències Empresarials, ia professors mercantils, perquè puguin assolir coneixements de nivell avançat relacionats amb la comptabilitat i la fiscalitat, així com amb la auditoria de comptes.\nEls estudiants del màster han d'estar interessats professionalment en les àrees de comptabilitat i fiscalitat. Per aquesta raó, es recomana que hagin cursat estudis oficials d'Administració i Direcció d'Empreses, o bé d'Economia o Dret. En aquests dos últims casos, serà necessari cursar determinats complements formatius d'acord amb els criteris que fixi en cada cas la Comissió d'Admissió del màster.\nPer poder cursar el màster, els estudiants han d'acreditar uns coneixements previs de les assignatures que cursaran en el mateix, que es corresponen amb els impartits en assignatures de la menció de Comptabilitat i Fiscalitat de la Universitat de Barcelona. La Comissió Coordinadora de l'Màster avaluarà els expedients rebuts i decidirà si cal o no matricular les esmentades assignatures.\nL'objectiu del Màster de Comptabilitat i Fiscalitat és proporcionar als estudiants la formació avançada en àmbits especialitzats com la comptabilitat i la fiscalitat, així com l'auditoria de comptes. Amb especial èmfasi en l'aplicació d'aquests coneixements a l'anàlisi ia la resolució de casos pràctics i situacions similars a les que es puguin presentar en l'activitat professional, s'empra una metodologia participativa, amb el plantejament de casos que aborden situacions aplicades en tot moment a la realitat de l'empresa, així com amb l'elaboració d'un treball de final de curs amb el qual es desenvoluparà la capacitat de sistematitzar els elements que han servit de referència en el curs de les matèries, el plantejament i la seva comunicació de la forma més satisfactòria possible.\nLes pràctiques permeten complementar els coneixements teòrics adquirits durant el màster. L'estudiant té una presa de contacte amb el món de la comptabilitat, l'auditoria i la fiscalitat.\nLes sortides professionals dels futurs titulats pertanyen a tres àmbits diferenciats: sector públic, sector privat i exercici lliure de la professió. La formació especialitzada impartida en el màster permet desenvolupar tasques, sobretot analítiques i de planificació, que, si bé es tracten en els diferents graus i són la porta d'accés al màster, no es treballen amb el nivell d'especialització que el màster aconsegueix.\nJoan Carles Bailach Aspa Dr. Josep Maria Argilés Bosch Estíbaliz Baniandrés Avedaño\nL'avaluació continuada incorpora les diverses evidències indicades en el pla docent de l'assignatura, que es recullen de manera progressiva i integrada.


Tots els camins porten a la Mostra d’Igualada (Laura Serra)\nTots els camins porten a la Mostra d’Igualada\nLa fira de teatre infantil i juvenil presenta del 7 al 10 d’abril 56 espectacles en 4 itineraris per edats\nLAURA SERRA Barcelona 05/04/2016 00:00\nCom qui tria si passar per l’A-2, la C-15 o la C-37 per anar a Igualada, per arribar a bon port dins de La Mostra també és recomanable seleccionar bé l’itinerari adient. És el segon any que l’actor igualadí Pep Farrés dirigeix aquesta fira dedicada al teatre infantil i juvenil i ha perfeccionat l’estructura de la programació en quatre recorreguts diferenciats per edats -les dels nens i nenes, esclar-. En total es podran veure 56 espectacles, seleccionats entre les 430 propostes presentades. Es faran 102 funcions al llarg del cap de setmana que ve, del 7 al 10 d’abril, amb entrades a preus ajustats (de 8 a 5 euros, i a un preu encara més reduït per als lectors de l’ARA) o directament obres gratuïtes de carrer.\nInaugurarà la 27a edició de la fira un espectacle de la companyia Big Band Basket Beat Barcelona que juga amb el ritme i la sonoritat que poden fer les pilotes de bàsquet i alhora l’equip comptarà amb persones en risc d’exclusió i joves de la capital de l’Anoia. El teatre inclusiu també tindrà protagonisme en l’espectacle H+G (de Hansel i Gretel) dels italians Accademia Perduta. La fira acollirà 5 companyies internacionals, 13 d’espanyoles i la gran majoria, 37, seran catalanes. Alguns d’aquests grups d’artistes s’allotjaran en domicilis d’igualadins. És una fórmula per alliberar places hoteleres i per vincular-se més amb territori que ja existeix en festivals com el de Cantonigròs o de Tàrrega però que encara no s’havia provat a l’Anoia.\nAtreure els adolescents\nEls quatre itineraris per edats s’han intentat concentrar en diferents espais per singularitzar-los i perquè el públic se senti en comunitat. Una de les franges més complicades, de 12 a 18 anys, és una de les més mimades. “Ens hem entossudit amb la idea que vinguin joves”, afirma Farrés. Per això l’Escorxador tindrà un espai dedicat a La Mostra Jove, amb 13 muntatges. Hi ha una desena de sales d’exhibició repartides per la ciutat.\nLa Mostra és un dels sis mercats estratègics de les arts escèniques que existeixen a Catalunya (a la primavera se celebren el Sismògraf d’Olot i el Trapezi de Reus). Per això té el mandat de ser un punt de trobada clau per als professionals del sector, a més d’un espai de compravenda d’espectacles. “És el mercat català per excel·lència, perquè hi van els ajuntaments i programadors de Catalunya”, explica Jordi Sellas, director general de Creació i Empreses Culturals. Hi assistiran uns 500 professionals, entre companyies i programadors. Precisament per “donar més rellevància a la Llotja professional” es traslladarà al Museu de la Pell i es “farcirà d’activitats al llarg del dia”, com el mercat de projectes, conferències o speed meetings. En l’últim estudi d’impacte econòmic realitzat per la UOC es va calcular que es tanquen a Igualada vora 500 contractes per valor d’uns 700.000 euros.\nDesprés d’anys de parlar d’un mercat ensopit i d’un circuit precari, Farrés tenia com a objectiu “obrir La Mostra a l’estat espanyol i a Europa”. “Exportar és un repte, hi ha molta feina a fer”, afirma. Per això ha volgut que la fira s’agermani amb dos festivals internacionals (el francès Au Bonheur des Mômes i l’italià Segni d’Infanza) per buscar sinergies i que entri en les xarxes estatals i internacionals del seu àmbit. Amb un pressupost de 300.000 euros (finançat a parts iguals per la Generalitat i l’Ajuntament) La Mostra espera uns 35.000 espectadors.\nPer a espectadors de 6 a 12 anys\nBeckett, Tati i Buster Keaton inspiren Encore une heure si courte que els francesos Théâtre du Mouvement han adaptat per a joves (a la foto). De Castella i Lleó arriba Bag Lady, un personatge còmic que juga amb bosses de plàstic. I d’Andalusia, Hilos, una proposta personal de Rosa Díaz sobre la seva mare premiada al FETEN 2016. També hi haurà el circ de Joan Català i de Manuel Sebastian.\nEls italians Touch Clown estrenen al carrer el seu espectacle de comèdia visual i slapstick, després d’una setmana de residència a Igualada (a la foto). Una proposta curiosa, participativa i radical és el Most of all, you’ve got to hide it from the chicks de Carla Rovira. El circ contemporani pren protagonisme (amb els Vermut, el Circ Bover o les extremenyes Albvadulake) i es trasllada a la plaça de Cal Font per guanyar amplitud.\nPer a públic de 3 a 6 anys\nL’Espai Cívic Centre concentra els espectacles més visuals, de dansa, titelles, teatre d’objectes o musical. Un dels espectacles que el director recomana és el poètic Loo que la companyia Ponten Pie presentarà en un espai no convencional (a la foto). Amb un títol similar, Engruna Teatre estrenarà Loops, sobre el cicle de la vida i el pas del temps a partir dels loops musicals i escènics.\nEl darrer dia del Cafè de la Granota, Et planto de Clàudia Cedó o el Ragazzo que interpreta Oriol Pla (a la foto) són espectacles pensats per a adolescents de la franja alta d’edat. També es podrà veure Adolescer 2055, una companyia de Madrid formada per deu adolescents que treballen professionalment al teatre. L’espectacle inaugural de La Mostra és BasketBeat : música amb pilotes de bàsquet.


El consum de gasolina de locomoció cau un 10% respecte al juliol de 2019\nEl consum de gas propà va ascendir en un 10,1%, mentre que el butà ho va fer un 22.2% i el carbó va augmenta un 16,7%\nActualitzada 27/08/2020 a les 13:13\nEl consum de gasolina de locomoció, ha caigut al juliol un 9,9% respecte al mateix mes de l'any 2019 segons dades facilitades pel departament d'Estadística. El fuel domèstic va descendir un 6,4%, l'electricitat va baixar un 5,3% mentre que la gasolina ho va fer en un 1,4%. El consum de gas propà va ascendir en un 10,1%, mentre que el butà ho va fer un 22.2% i el carbó va augmenta un 16,7%. Pel que fa a les xifres globals d'energia, el consum un 7,3% menor en comparació amb el del mes de juliol del 2019.\nDe gener a juliol del 2020 hi ha hagut un consum de 97.405 tones equivalents de petroli (TEP), un 22,8% menys que el mateix període del 2019. Pel que fa a les dades acumulades en els darrers 12 mesos, el consum d'energia ha estat de 189.379 TEP, un 13,7% menys que l'any anterior. En aquest sentit, tots els grups presenten variacions negatives entre els quals destaquen el gasoil de locomoció amb un -21,2%, la gasolina amb un -14,6%, el propà amb un -13,8%, l'electricitat amb un -6,4% i el fuel domèstic amb un -5,4%.


Els líders de la UE retarden la cimera prop d'una setmana\nL'objectiu de la demora és tenir més temps per finalitzar una estratègia integral contra la crisi del deute de l'Eurozona\nLes banderes de la UE i de Grécia onejen a Atenes, ahir, la troica acabà les negociacions.\nEls líders de l'UE han retardat gairebé una setmana la seva pròxima cimera, assegurant-se així més temps per finalitzar una estratègia integral contra la crisi del deute de l'Eurozona i per protegir la banca de possibles conseqüències catastròfiques. La cimera estava prevista per als pròxims dies 17 i 18, però el president del Consell Europeu, Herman van Rompuy, ha decidit canviar de plans després d'una ronda de consultes i ha convocat els mandataris de la UE i de l'Eurozona per al dia 23 d'octubre. A més, es farà una reunió de ministres de Finances de la zona euro i de tota la UE abans de la cimera. El retard de la cimera "ens permetrà finalitzar la nostra estratègia integral contra la crisi del deute sobirà de la zona euro", va explicar el polític belga.\nLa decisió fou anunciada un dia després que la cancellera alemanya, Angela Merkel, i el president francès, Nicolas Sarkozy, prometessin a Berlín presentar abans de final de mes una "solució duradora" per estabilitzar la zona de l'euro, cosa que augmenta les expectatives que els líders de la UE aconsegueixin finalment l'alliberament esperat per atallar la crisi del deute.\nQuan se celebri la cimera, el pròxim dia 23, ja hauran passat tres mesos des de l'acord del 21 de juliol, en el qual es van concretar els detalls del segon rescat a Grècia i l'ampliació dels poders del Fons Europeu d'Estabilitat Financera (FEEF) per combatre la crisi de la zona de l'euro. El president del Consell Europeu considera que, des de llavors, s'han aconseguit "progressos significatius" en l'aplicació de l'acord dels caps d'estat i de Govern de l'Eurozona. Argumenta que s'ha aprovat el nou paquet de la governança econòmica -que preveu sancions per als països que incompleixin els objectius de dèficit i deute- i el procés de ratificació del FEEF és a punt d'acabar.\nLa intenció és que el FEEF pugui donar préstecs als governs per recapitalitzar bancs i intervenir al mercat secundari. Van Rompuy va reconèixer, no obstant això, que fa falta avançar més en elements pendents. Queden per esbossar els detalls tècnics dels nous poders del fons, concretar els plans de la Comissió Europea i de l'Autoritat Bancària Europea (ABE) sobre recapitalització, redefinir probablement la participació privada en el segon rescat de Grècia i decidir sobre el desemborsament per a la pròxima ajuda al país.


Bernat Sanahuja | Club Natació Molins de Rei\nTag Archives:Bernat Sanahuja\nEl Sintagmia visita la piscina del Real Canoe share\nEl CN Molins Sintagmia disputarà dissabte (18h) l’últim partit com a visitant de la Lliga de Divisió d’Honor a la piscina del Real Canoe madrileny.\nEl conjunt de Sergi Pedrerol arriba a la penúltima jornada de lliga amb l’única baixa de Bernat Sanahuja, lesionat. Els molinencs s’enfronten al Real Canoe, equip històric de Madrid, l’únic combinat no català que ha estat capaç de guanyar la lliga espanyola.\nDesprés d’haver fet una primera volta esplèndida, els madrilenys s’han mostrat força irregulars a la segona. De fet, la setmana passada van caure amb contundència per 11 gols de diferència a la piscina del CN Sant Andreu. Amb tot, el Real Canoe ocupa la sisena posició a la classificació i serà un rival molt complicat per als interessos molinencs.\nDe la seva banda, el CN Molins Sintagmia es manté en la penúltima posició de la taula. L’objectiu d’aquesta setmana és continuar competint a un bon nivell per afrontar amb garanties la més que probable promoció de descens contra el segon classificat de la Primera Divisió espanyola.\nEl partit es podrà seguir en directe per l’streaming de la Federació Espanyola de Natació a partir de les 18h en aquest enllaç.\nDerrota dolça del CN Molins Sintagmia amb el líder share\nEl CN Molins Sintagmia va caure per 6-17 davant l’Atlètic-Barceloneta, líder de la Divisió d’Honor de waterpolo, en un duel en què els locals van plantar cara durant dos quarts.\nEl vigent campió de la Lliga, líder i un dels equips més potents d’Europa va visitar aquest dissabte la Piscina Municipal de Molins de Rei. Durant els dos primers parcials, els nois de Sergi Pedrerol van jugar de tu a tu amb els mariners; al descans s’arribava amb un ajustat 4-6 a favor dels barcelonins. Però a partir de la repesa, l’Atlètic-Barceloneta va pitjar l’accelerador i va aconseguir imposar-se amb claredat per 11 gols de diferència. Destacar les 3 dianes de Max Pugibet i les 2 de Bernat Sanahuja per part molinenca.\nEl duel va servir perquè els dos conjunts fessin jugar alguns dels seus jugadors menys habituals. El CN Molins Sintagmia va fer debutar el jove Bernat Argente i va poder donar descans a alguns dels seus jugadors tocats, com en Vicens Zurita i en Marc Prat.\nAra el conjunt de Pedrerol torna a posició de promoció de descens, però empatat amb el CN Catalunya, que és 10è. El proper dissabte, els molinencs visiten la piscina del potent CE Mediterrani.\nEl Sintagmia tanca l'any rebent el Real Canoe share\nEl CN Molins Sintagmia juga aquest dissabte a les 18h el darrer partit del 2016 davant el Real Canoe. Els madrilenys arriben a la Piscina Municipal ocupant la sisena posició a la taula.\nEl CN Molins Sintagmia té l’oportunitat de tornar a puntuar en aquesta 10a jornada de la Divisió d’Honor. L’equip arriba a la cita amb la moral alta i amb la bona notícia del retorn d’en Bernat Sanahuja, després de recuperar-se d’una lesió al braç. El conjunt de Sergi Pedrerol demana el suport de l’afició per omplir la Piscina Municipal i animar la plantilla de cara a aquest enfrontament.\nTot i que només suma una victòria com a visitant en aquesta temporada, el Real Canoe està sent un dels equips revelació. Amb un bloc jove però amb molt de caràcter, els madrilenys arriben a Molins de Rei en un bon moment de forma. Ocupen la sisena posició de la Divisió d’Honor gràcies sobretot al potencial del seu boia internacional, Víctor Gutiérrez, i de l’efectivitat dels seus llançadors exteriors.\nA més d’aquest partit, gairebé totes les categories de waterpolo del Club tenen partit en aquest cap de setmana. Aquests són els horaris i els rivals.


Begur en Flor / Homenatge a Marçal Cervera * AcitBegur\nL'esdeveniment Begur en Flor/Homenatge Marçal Cervera queda definitivament anul·lat per enguany, atès la incertesa de la pandèmia Covid19.\nEsperem que poder-lo celebrar en una altra ocasió i agraïm a totes les persones que han tramès flors, poesia i música la seva col·laboració.\nCOMUNICAT: Suspensió de l’edició presencial 2020 del Begur en Flor – Homenatge a Marçal Cervera\nEl Begur en Flor – Homenatge a Marçal Cervera queda definitivament anul·lat per aquest 2020, atès la incertesa que ha provocat la pandèmia Covid19, i les dificultats per a concretar enguany una data per a la seva celebració presencial.\nEsperem poder-lo celebrar en una altra ocasió.\nVolem agrair de tot cor a totes les persones que han tramès flors, poesia i música la seva col·laboració al llarg dels dies de la celebració virtual d’aquest esdeveniment.\nSignat: La Comissió del Begur en Flor\nCarta del President de l’Associació de Comerç i Turisme de Begur, Marc Carreras Soler\nEl Begur en Flor d’aquest any, l’havíem de celebrar del 24 al 26 d’abril, però malauradament estem tots confinats a casa per culpa del coranavirus, covid-19, i ens ha fet canviar les dates de l’esdeveniment.\nL’ACiT, no vol deixar de fer aquest any el Begur en Flor. Les bones intencions, els bons propòsits, sempre milloren amb flors, i moltes coses sempre millor dir-les amb flors…i és per això que no podem deixar de fer la festa de les flors, dels colors, de la música i de la poesia.\nEl Begur en Flor és un esdeveniment que obre les portes a la primavera, donant un protagonisme a les melodies, la literatura i a l’art floral . Un anar i un venir de gent pels carrers del poble. Penso que qui realment conquereix l’estiu són les flors, amb els boscos espurnejats de colors, de roselles, d’espígol…\nUs voldria demanar ara que estem a casa per causa del confinament, la vostra col·laboració en fer flors a casa, amb paper, roba, ampolles….i que per la diada de Sant Jordi les poseu al balcó de casa vostra. Aquest any al no poder celebrar la Diada als carrers, adornem els balcons de casa. Aquestes flors que fareu, si ens envieu una fotografia, els dies que puguem finalment celebrar el Begur en Flor al carrer, es penjaran a la Plaça de la Vila a la paret de l’església.\nAquest any, la 6ª edició té com a novetat l’homenatge a Marçal Cervera violoncel·lista reconegut internacionalment que va passar els darrers anys de la seva vida a Begur, i que va morir el passat mes de setembre de 2019. Un homenatge que com no pot ser d’una altra manera, ha de ser viscut amb música, per la qual cosa vindran exalumnes del Sr Marçal, alumnes de les escoles de música del territori, tindrem tertúlies amb diferents personalitats del món de la música i del nostre Begur, per a fer un apropament a conèixer molt més la figura d’en Marçal Cervera. És per això que l’esdeveniment ha passat a dir-se Begur en Flor/Homenatge a Marçal Cervera.\nAquest any més que cap altre necessitarem les flors, la música, la paraula magica per poder voleiar pels carrers del nostre poble a través les vostres fotografies. Volem veure els patis de les cases decorats per l’ocasió i sentir l’olor de la primavera. Gràcies a l’avançada per la vostra col·laboració i compartir aquests dies les vostres flors!\nSalutació institucional de l’Ajuntament de Begur\nDes de l’Ajuntament de Begur, que dóna suport i col·labora a l’esdeveniment com cada any, ens fa arribar aquests vídeos amb les salutacions de la Maite Selva, alcaldessa de Begur, i la Gemma Coll, Regidora de Cultura.\n▶ Vídeo de la salutació de l’Alcaldessa de Begur, Maite Selva\n▶ Vídeo de la salutació de la Regidora de Cultura, Gemma Coll\nPresentació de la comissió del Begur en Flor – Homenatge a Marçal Cervera\nL’abril 2020, la vila de Begur havia de celebrar la 6a edició del Begur en Flor. Una festa primaveral amb flors al carrer, conferències, tallers i visites a jardins. No obstant, aquest any havia de tenir unes connotacions diferents i noves perquè es vinculava a un fet musical important: l’homenatge a Marçal Cervera, reconegut violoncel·lista de dimensió internacional que va viure fins la seva mort a Begur, aquest setembre 2019.\nA tal efecte, s’havia articulat i dissenyat un programa amb l’art floral, amb el qual va néixer l’esdeveniment, lligat a diversos actes descentralitzats, on moltes persones que varen tenir el privilegi de ser deixebles de l’artista, o nens i nenes d’escoles de música del territori, o senzillament, gent que se l’estimava i volia ser-hi, havien d’interpretar al violoncel peces musicals en racons, places i jardins de la vila.\nEs tractava d’un esdeveniment transversal: petits i grans, professionals i amateurs, estudiants. Un acte commemoratiu aplega totes les persones que amb el cor s’estimen una persona. Sí, perquè malgrat el Marçal Cervera era un home molt discret, aconseguia establir uns lligams personals amb els seus deixebles sòlids i permanents. Tanmateix comptàvem tant amb personalitats de reconegut prestigi en el món musical que havien de fer-ne un apropament a la seva persona com a professionals a través d’una tertúlia cafè, així com gent de Begur que el va conèixer a fons al llarg de la seva vida.\nComptàvem, com cada any, en què Begur treiés el seu millor vestit amb flors de mil tonalitats que posessin de relleu, encara més, la seva bellesa natural. I com l’any passat, continuar aprofundint en l’exposició de poesia al mur.\nPerò no ha estat possible perquè com tothom sap i està patint, estem tots i totes confinats arran de la pandèmia del coronavirus, la Covid-19.\nL’esdeveniment òbviament no es pot fer i queda ajornat fins que les autoritats donin les instruccions pertinents per a que tothom pugui sortir de nou als carrers a gaudir de la vida. Ens manquen rialles, el món se’ns ha tornat certament gris.\nUna fotografia d’una nena fent una flor pel Begur en Flor/Homenatge Marçal Cervera ens va fer reaccionar. Els petits feien les seves flors per penjar als balcons. No els podíem fallar. Així que, traient ànims no sabem com, vàrem pensar mantenir les dates ampliant-les i tot per a fer un Begur en Flor/Homenatge Marçal Cervera mig on line, mig presencial. Si començàvem el 24 d’abril, ara havíem pensat celebrar des dels balcons el nostre Sant Jordi el dia 23, tot guarnint-los amb flor natural o feta pels vilatans.\n▶ VISUALITZA AQUÍ EL VÍDEO OFICIAL QUE HEM PREPARAT PER A PARLAR-TE DE L’EDICIÓ D’ENGUANY\n▶ ESCOLTA AQUÍ L’ENTREVISTA A TERESA CAMBRA, RESPONSABLE DE L’ESDEVENIMENT\nHi hauria tres moments:\nUn primer moment just ara, perquè les persones vulguin ens enviïn una flor feta per elles, o bé una fotografia d’alguna flor natural de casa o de la terrassa que seran recollides en aquesta web i també a les nostres Xarxes Socials.\nUn segon moment on guarnirem amb flor natural o les elaborades els balcons de Begur els dies 23 per la Diada de Sant Jordi (i sumant-nos així a la iniciativa #TotsFemSantJordi) i el cap de setmana del 24, 25 i 26 d’abril.\nI un tercer moment, quan puguem celebrar el Begur en Flor/ Homenatge Marçal Cervera, on us recolliríem totes les flors fetes per a col·locar-les en un mural gegant a la paret de l’església per recordar i donar valor a aquells dies, per fi deixats enrere, on l’esperit de lluita i la solidaritat tant van aflorar. Aquest dia, el dia de la inauguració, ens reunirem a la plaça de la vila i ens aplaudirem tots, mentre escoltarem al so d’una tenora, la sardana “Agredolça”, del pare de Marçal Cervera, Ernest Cervera, qui la va compondre i qui també va ser un il·lustre músic.\nDeixem també constància en aquesta web, dels músics que participaran a l’esdeveniment quan tinguem dates precises com a preludi del concert real. Us regalem l’ànima amb poesies de flors, com vàrem iniciar l’any passat.\nEs tracta de donar un missatge de vida, d’il·lusió en temps difícils i d’un reconeixement sentit del poble de Begur a tots els nostres herois i heroïnes que estan maldant perquè tots puguem viure. Des dels botiguers de Begur que ofereixen queviures i serveis essencials, a tots els professionals del món de la salut que cada dia se la juguen per nosaltres, als mils de persones que netegen, vetllen a cada instant perquè tots puguem sortir de nou a la vida.\nAquestes flors enguany, són per ells i elles, perquè ens emocionen cada dia amb el seu esforç i pensem que val la pena aquest reconeixement que neix del cor.\n#BegurenFlorAcasa #HomenatgeMarçalCervera #FlorsqueAnimen\n▶ VISUALITZA AQUÍ EL VÍDEO DE LA SANDRA BISBE, DINAMITZADORA DE L’ACIT BEGUR\nMarçal Cervera, la baula del violoncel. Setembre 2019\nNota biogràfica a càrrec de Mònica Pagès, a la Revista Musical Catalana.\nMarçal Cervera i la tradició del violoncel a Catalunya:\nA continuació podràs trobar diferents articles relacionats amb Marçal Cervera, la seva obra i la tradició del violoncel a Catalunya lligada amb la seva figura.\n“Marçal Cervera, el darrer gran mestre del violoncel català”\n“Mor el violoncel·lista Marçal Cervera, als 91 anys”\n“Una història del violoncel a Catalunya”\n“JOSEP BASSAL: “Abans la posició del violoncel, entre les cames, no era ben vista per a les dones”\n▶ Escolta el “Cant dels Ocells” interpretat per Pau Casals\nTaula genealògica musical de Marçal Cervera\nJ.S. Bach Viola da Gamba Sonatas, Marçal Cervera, Rafael Puyana\nF. Schubert – Trio op. 99 D898 – Comellas, Cervera, Coll\nVisita la casa de Marçal Cervera\nEnvia’ns la teva flor!\nEstem segurs que a casa, al teu balcó o la teva terrassa hi tens una flor, o si no és així la pots crear amb la mainada, i sumar-te d’aquesta manera a la campanya de recollida de flors per a professionals i pacients que aquests dies lluiten contra la #Covid19.\n✿ Crea el teu girasol amb tota la família seguint el vídeo tutorial que ens envia XIKS Begur.\n✿ Crea la teva rosa amb tota la família seguint el vídeo tutorial que ens envia la Llar d’infants Ses Falugues.\nEtiqueta’ns a les nostres Xarxes Socials a través de Facebook o Instagram, o bé fes-nos arribar per correu la teva flor a: dinamitzacio@acitbegur.com, indicant el nom de la persona qui envia la flor i també el municipi on resideix.\nUn cop recollides aquestes flors*, les anirem compartint totes, en un àlbum a través del nostre Facebook, i quan arribi el dia de celebrar el Begur en Flor / Homenatge a Marçal Cervera, les penjarem en una lona gegant a la façana de l’església de Begur, i aplaudirem ben fort en honor a tots els lluitadors i lluitadores, els veritables herois de la CoVID19.\n❀ Clica AQUÍ i fes un cop d’ull a tota la GALERIA de fotografies de flors que hem anat rebent.\n*Al web només us ensenyem una petita mostra, que anirem renovant un cop per setmana. Tot l’arxiu de flors, el trobareu al nostre Facebook.\nFes servir els # oficials quan comparteixis les teves fotografies a les Xarxes Socials:\n#FlorsqueAnimen #FlorspelsHerois #TotAniraBe\nArtistes: Elisabetta Renzi i els seus alumnes de l’Escola Municipal de Música i Dansa de Mollet del Vallès: Teia Martínez, Maria José Viana i Lucía Nicolàs\nL’any 1991 vam inaugurar l’Escola Municipal de Música per tal que Mollet disposés d’un equipament on poder fer estudis musicals. Des dels seus inicis, ha estat una escola molt estimada a la ciutat, tant per la qualitat dels seus estudis com per la seva implicació en la ciutat. El govern municipal sempre ha apostat per l’Escola, i ho segueix fent, ja que som un govern que creu en el valor de la cultura. Gràcies a aquest fet, i al bon equip de professionals que hi tenim, l’Escola gaudeix d’un merescut prestigi.\nElisabetta Renzi nascuda a Roma, va començar els estudis musicals des de ben jove amb el seu avi, Armando Renzi, i va obtenir el diploma del Conservatori Superior de Música A.Casella dell’Aquila (Itàlia) tenint com a professora la violoncel·lista Anna Maria Mastromatteo.\n▶ Escolta a l’Elizabetta Renzi a través d’aquesta peça.\nArtista: Aula de Música de Begur\nDirectora: Sari Martín\nAlumnat: Isabel Nelemanns, Tristan Jenkins, Hind Balayanma, Max Reixach, Alba Morillas, Maria Martin, Oliver Herolth, Jana Soler, Pau Barreda, Berta de la Cruz, Berta Moya, Jan López, Gala Jiménez, Abril Jiménez, Anna Casabó, Vidal Calabús, Laia Rosdevall, Alba Arbonés, Roc Paez, Nil Domingo, Mauri Jiménez, Ferran Esteve, Marina Vergoñós, Laura Sánchez, Júlia Moya, Judith Torres, Paula de la Cruz, Alba Reixach, Ariadna Reixach, Leire Abad\nL’Aula de Música de Begur neix fa 27 anys per iniciativa de la que actualment encara és la directora del centre la Sari Martín, amb l’objectiu de donar la oportunitat d’estudiar aquesta disciplina als vilatans de Begur. Al començament només es fan classes de llenguatge musical i piano, però més endavant també s’inclouen altres instruments com el violí, guitarra, violoncel i flauta travessera, gràcies al suport de l’Escola de Música de Palafrugell. Amb la disciplina de piano l’Aula de música de Begur ha participat en diversos events, a destacar el Concours de Piano de la France, que es celebrava a ciutat de Paris i que durant 3 anys hi va haver representació de l’alumnat de l’Aula, amb el resultat d’algun premiat. També destacar la nostra participació a diverses de les edicions de Joves Músics Europeus: Tromdheim, Berna, Cophenagen, Barcelona i Budapest.\nArtista: Josep Bassal\nNascut a Barcelona on estudia violoncel i des de ben jove destaca guanyant el primer premi del Concurs Permanent de Joventuts Musicals de Espanya l’any 1980.\nLa crítica l’ha considerat com a un continuador de la millor tradició catalana del violoncel.\nLa seva activitat com a solista o en formacions de cambra l’ha portat a més de 25 països actuant al Teatre Real o la Fundació Juan March a Madrid, el Palau de la Música de Barcelona, l´Auditori Manuel de Falla de Granada, el Detroit Orquestra Hall, el Teatre Dante Alighieri a Ravena, la Acadèmia Espanyola a Roma, el Teatre Real de Caserta i el Conservatori de Música San Pietro a Majella a Nàpols, la Fundació “Reina Noor de Jordània”, el Teatre Pablo Tobón a Medellín, al festival “ Viva Cello” a Suïssa, al Cello Fest 2004 y 2006 i a la Richard Nixon Presidential Library & Museum de Los Angeles, al Merkin Hall de Nova York.\nHa actuat como a solista amb orquestres com: Chursächsischen Philarmonie, Orquestra Nacional de Moldavia, Ureuk Symphony Orchestra, Orquestra de cambra de Brno, Sifònica de Podebrady.\nHa col·laborat amb artistes i grups como Radu Aldulescu, Teresa Berganza, Alfréd Holecek, Claudi Arimany, The Tritton Cello Ensemble, Brno Quartet.\n▶ Escolta’l a través d’aquesta peça.\nArtista: Ramon Bassal\nS’inicia en el violoncel i el piano a l’edat de cinc anys. Estudia el violoncel amb el seu pare, Josep Bassal i el piano a l’Acadèmia Marshall de Barcelona. Després continua el grau superior de violoncel a l’Academia Metropolitana de Lisboa amb Paulo Gaio Lima. Va finalitzar la llicenciatura a Lisboa amb la màxima qualificació i després ha cursat un Master a la Hochschule de la Musik Akademie Basel amb Thomas Demenga i un altre Master al Conservatori d’Amsterdam amb Quirine Viersen i Michael Stirling. També ha fet un Minor en violoncel barroc amb Petr Skalka a la Schola Cantorum Basiliensis. Ha participat en cursos i classes magistrals a Noruega, França, Holanda, Suïssa, Espanya i Portugal, impartides per els violoncel·listes Pieter Wispelwey, Gaetano Nasillo, Marcio Carneiro, Chrisophe Coin, Gary Hoffman, Dmitri Ferschtman, Antonio Meneses, Alban Gerhardt, Anner Bylsma, Bonshin Ko i Torleif Thedeen.\nArtista: Laia Puig\nNascuda a Cervera, inicia els seus estudis a l’edat de sis anys al Conservatori de Cervera sota el mestratge de Marçal Cervera, Sergi Boadella, Richard Talkowsky i Cristian Florea. Posteriorment estudia a les Universitats de Graz, Basel i Berlin amb Rudolf Leopold, Reinhard Latzko i Martin Löhr.\nHa rebut consells de Bernard Greenhouse, Maria Kliegel, Maria de Macedo, Lluís Claret, Christophe Coin, Philipe Mueller, Asier Polo, Thomas Demenga, entre d’altres. El 2012 finalitza el Màster de Gestió Cultural a la UOC. S’ha presentat com a solista amb l’Orquestra Simfònica del Vallès al Palau de la Música Catalana, amb l’Orquestra de Cambra del Garraf al Festival Internacional Pau Casals, Camerata XXI, Orquestra Simfònica Julià Carbonell, Orquesta Andrés Segovia, Orquesta Vigo 430, Barcelona Simfonietta, Camerata Musica Wien i ha ofert recitals en festivals com Berliner Cellisten 2008 i a tot el territori espanyol. L’estiu de 2012 va fer l’estrena mundial de l’obra inèdita “Concerto Libero” de Xavier Montsalvatge en el marc del Festival Castell de Peralada.\nFotografia d’Edgar Lledó.\n▶ Escolta-la a través d’aquesta peça.\nArtista: Sílvia Bermúdez\nVa iniciar els estudis de música a l´Escola de Música de Granollers on va començar l’estudi del violoncel amb Toni Perramón. Posteriorment va continuar la seva formació violoncel.lística amb els professors Sergi Boadella i Marçal Cervera.\nArtista: Teresa Mª Valls\nInicia els estudis de violoncel amb el professor Álvaro Campos i posteriorment va continuar la seva formació amb Lluís Claret, Marçal Cervera i Sergi Boadella.\nHa participat en masterclass de música de cambra i d’instrument amb professors com: P.Corostola, K.Scholes, M.Tortelier, J.Savall, D.Grosgurin, J.Decroos,etc\nArtista: Tais Costa\nInicia els seus estudis musicals al Conservatori de Granollers. Segueix els estudis superiors de violoncel amb Sergi Boadella i Marçal Cervera.\nAmplia la seva formació amb David Waterman, C. Coin i Mercedes Ruiz. En el camp de la música de cambra es forma amb Endellion String Quartet.\nArtista: Pedro Torres\nEstudia amb els professors D. José Manuel Cuadrado Caparrós i D. Mariano Melguizo Gómez, finalitzant els seus estudis superiors amb Menció d’Honor al Conservatori Superior de Música de Múrcia.\nPerfecciona els seus estudis a Barcelona amb els professors Marçal Cervera (deixeble de Tortelier i Cassadó) i Sergi Boadella, amb els quals aconsegueix el Diploma de Postgrau amb la més alta qualificació de Cum Laude. Seleccionat com a únic violoncel·lista espanyol per participar al VIII Concurs Internacional de Violoncel Rostropovich, celebrat a París el 2003.\nArtista: Juan Bautista Manzanares\nNascut a Múrcia, comença la seva educació musical al Conservatori Professional de Música en aquesta ciutat. Continua més tard al Conservatori Superior on acaba els seus estudis amb el professor D. Mariano Melguizo.Paral·lelament es perfecciona a l’Acadèmia “Luthier” de Barcelona amb els professors Marçal Cervera i Sergi Boadella.\nAl llarg de la seva formació rep classes magistrals amb diversos professors com A. Rudin, D. Miller, S. Todorov, Lluís Claret, entre d’altres.\nL’Orquestra de Violoncels Limoncello està formada per una vintena violoncelistes amateurs, creada al 2012 i que presenta un programa variat que va de la música clàssica, passant per diferents estils de música d’arreu, fins a versions de música pop que es fa a casa nostra.\nFotografia de Jordi Güell.\n▶ Escolta’ls a través d’aquesta peça\nArtistes: Escola de Música – L’Energia de Palafrugell\nDirectora: Rita Ferrer\nAlumnes: Martí Regincós, Aina Pinós, Virgina Gomez, Leire Abad, Anna Puigmiquel, Laura Avellí, Lian Daz, Gina Garcia, Mariona Ribas, Andrea Villarruel, Marina Bonany i Carlota Bruguera; acompanyats d’Anna Caner, professora de violoncel.\nLa posada en marxa del nou Centre Autoritzat d’Ensenyaments Artístics Professionals de Música de Palafrugell suposa la creació del segon centre d’estudis professionals de música de les comarques gironines. L’Escola de Música de Palafrugell, inaugurada el 1967, amplia la seva oferta educativa i veu reconeguda la seva trajectòria amb la posada en funcionament del Centre Autoritzat d’Ensenyaments Artístics Professionals de Música de Palafrugell, un centre de titularitat privada que imparteix ensenyaments professionals de música, que condueixen a una titulació amb validesa acadèmica oficial.\nArtistes: Escola Municipal de Música i Dansa de Torroella de Montgrí\nDirectora: Sra. Maria Geli\nAlumnes: Carlota Goula Quero, Carmina Madrenas Carles, Alba Mitjà López, Blaia Guix Puig, Tomàs Oller Lafuente, Jana Nadal Pasqual\nL’Escola Municipal de Música i Dansa de Torroella de Montgrí fundada ja fa 30 anys ofereix un ensenyament de qualitat basat en la motivació a través de la pràctica artística i instrumental. Està oberta a totes les edats i a tots els estils musicals fomentant l’aprenentatge artístic de manera creativa. Un espai d’intercanvi, trobada, reflexió, exploració, transmissió i construcció de vivències, experiències i coneixement pràctic per a tothom que estigui interessat en la música i la dansa, ja sigui per introduir-se en aquest món, per formar-se com a professional o bé, garantint la formació continuada al llarg de la vida.\nArtistes: Celloquia: Daniel Oliu I Daniel Regincós\nDaniel Oliu i Nieto\nEl 1984 comença els seus estudis de música a Olot i de violoncel a Figueres, prosseguint-los amb el professor Mark Friedhof al Conservatori de Badalona, i posteriorment amb el mestre Marçal Cervera a Barcelona.\nBecat pel Ministeri de Cultura, la Generalitat de Catalunya i la Fundació Pau Casals, cursa els seus estudis superiors de violoncel a la Hochschule für Musik Hanns Eislerde Berlin (Alemanya), amb el professor Josef Schwab, llicenciant-se el 1999.\nEls seus coneixements de violoncel s’inicien l’any 1981 quan va entrar a formar part de l’Escolania de Montserrat. Va ser allà on va rebre les primeres lliçons de violoncel amb Odiló Planàs. L’any 1985 va continuar els estudis de violoncel amb Josep Bassal.\nEl 1989 entra a formar part de l’Orquestra de Cambra de l’Empordà. Un any més tard el Ministeri de Cultura li concedeix una beca per estudiar al Hogeschool voor de Kunsten, a Utrecht (Holanda) amb el professor Elias Arizcuren.\nDe l’any 1994 al 96, gràcies els ajuts de la Fundació Pau Casals i de la Generalitat, segueix els seus estudis al Conservatori de Malmö (Suècia) amb Mats Rondin.\nArtistes: Quim Gargot-Palau, violoncel·lista. Abigail Prat, arpista\nQuim Gargot – Palau\nVa iniciar els seus estudis de música als 2 anys de la mà de la seva mare, tocant l’arpa. Als 4 anys va tocar amb la seva mare la “Pavana de la bella dorment” de Ravel en un trio de 2 arpes i cello, al casament del seu oncle. Aquell dia es va fascinar del violoncel i va començar l’ estudi d’ aquest instrument de la mà de la Maria Geli. Va continuar estudiant a Viena amb Ulrike Rohland fins als 11 anys. A aquesta edat va ser admès per estudiar cello amb Peter Thiemann al conservatori Superior del Liceu, en estudis no reglats. Va seguir estudiant el batxillerat per la IOC, al mateix temps que seguia les classes de cello i de grau professional al conservatori del Liceu. Va debutar als 15 anys al petit Palau de Barcelona amb l’obra Kol Nidrei de Max Bruch.\nHa estat dos anys a la Jove Orquestra de Catalunya, secció alevins i actualment a la JONC. Actualment segueix estudiant amb Peter Thiemann al Conservatori superior del Liceu.\n▶ Escolta en Quim a través de la peça “Gavottes de la Suite VI de Bach”\n▶ Escolta en Quim a través de la peça “Sarabande de la Suite VI de Bach”\nDesprés d’ acabar la carrera d’arpa als 16 anys, va seguir estudiant als conservatoris de Montpeller i al superior de Paris amb Gérard Devos. Va continuar estudiant a la “Hochschule für Musik” de Viena. amb la professora Adelheid Blovsky- Miller, obtenint al final de la carrera un Cum Laude.\nEn el món de la orquestra, va ser membre de la JONDE, solista a l’Òpera de Oslo‚ i col·laboracions amb les orquestres OBC, orquestra del Gran teatre del Liceu, Simfònica de Viena, Ràdio Televisió Austríaca, Orquestra de l’Òpera Estatal de Viena i la Filharmònica de Viena.\nCom a solista ha actuat acompanyada de les orquestres “New England Youth Orquestra”, “Orquestra Franz Liszt“ de Budapest, amb el “Wiener Streichquartett” i el “Wiener Ensemble” ( formacions de cambra integrades per membres solistes de la Filharmònica de Viena), amb nombroses orquestres de cambra d´Espanya, Noruega, Estats Units i Àustria, actuant en els Festivals de Torroella de Montgrí, Peralada, Grec, Fénétrange, entre altres, i també en sales tan emblemàtiques com el “Palau de la música”, “Konzerthaus” de Viena i la Brahmssaal del Musikverein de Viena o el Carnegiehall de Nova York .\nHa realitzat gravacions en viu per TV3, Catalunya Ràdio, Ràdio 2, Channel 5 de Boston, la televisió mexicana i la ORF d’Austria. Ha gravat quatre CD’s. Ha donat nombrosos recitals a Espanya, Àustria, Noruega, Eslovàquia, França, Alemanya, Mèxic i EEUU.\nActualment és la professora d’arpa del conservatori superior del Liceu. Amb freqüència és convidada a donar cursos de màster en cursos internacionals d’arpa i a altres universitats com la Universitat de música de Viena.\n▶ Escolta’ls conjuntament a través d’aquesta peça\nArtistes: Cel·los Grans\nDirectors: Dolors Vidal i Daniel Oliu\nEl conjunt de violoncels Cel·los Grans neix aquesta passada tardor per donar una resposta més a la necessitat d’estudiants adults i cellistes amateurs de gaudir d’un espai on compartir música i experiència.\nEls seus membres es desplacen des de diferents comarques barcelonines i gironines per assajar a Sant Hilari, sota la direcció de Dolors Vidal i Daniel Oliu. S’estrenen amb aquest breu programa, variat en estils i motivacions musicals.\nA continuació trobaràs un recull de poesies d’autors molt reconeguts, relacionades amb les flors.\nSi vols fer-nos arribar la teva poesia, o relat curt, ens ho pots fer arribar a través del correu: dinamitzacio@acitbegur.com.\nLlistat de poesies i relats rebuts pels usuaris:\nPere R. Darnés – “Un breu amor”\nCristina Morales – Recull de sis poesies realitzades durant el confinament\nGloria Prats – “Gavineta Calgària”\nJoana Bagur Florit – Recull de cinc poesies, totes elles premiades\nRafael Cruz – A rose is its own universe\nJosep Labró i Basegaña – Virus com dracs\nMiquel Martí Pol (1929-2003)\nles hores i, en silenci,\nnecessitem per viure i per comprendre.\ni en l’aire de cristall dringuen els mots\nEl nebot de Van Gogh\nÉs fill de Theo, però no li queda\ncap dels quadres -donats o malvenutsde\nl’oncle Vincent, que ara van buscats.\nDe sobte ha recordat el drap de cuina\nque va pintar-li un dia per jugar.\nHo remou tot buscant el gira-sol\nque l’ha d’alliberar de la misèria.\nNo sé si el va trobar, però el que importa\nés saber que entre els draps de la memòria,\nentre els errors i la mala sort,\nens queda alguna cosa de valor.\nPotser, de molt valor. Qui sap si mai\nhaurem tingut res més tan valuós.\nEs va aturar al jardí que, com tots els capvespres, feia olor de terra i d’herba.\nEls arbres tornarien a tenir fulles. La glicina s’hauria d’esporgar. I s’haurien de\nreplantar les violetes, que ja eren massa velles.\ntraspuen aigües molt riques\nDe tan que és jove enamora el seu pas\n“Si quelqu’un aime une fleur qui n’existe qu’à un exemplaire dans les millions\net les millions d’ètoiles, ça suffit pour qu’il soit heureux quand il les regarde. Il\nse dit: “ma fleure est là quelque part…”\nSusanna Rafart (1962)\nLa força de la poesia és la força del saüc\nLa força de la poesia és la força del saüc, amarga i plena, ascendent en el triomf\nde la flor blanca, crescuda enmig dels marges d’una terra innoble. Qui en\nresisteix l’expandida dolcesa? Qui, finalment, es dóna al seu tribut, miraculós\ndestret de la bellesa, pols i cadàver d’erms abandonats? Arreu i enlloc instal·la\namb pobresa la seva neu corrupta: és la seva força, la força del que segrega i\nmor, la força del verí que el cor altera, la força d’un corrent desfermat de baies\nnegres que sepulta la terra de la llum.


El Tribunal de Justícia de la UE dicta sentència: les empreses podran cedir dades dels seus clients a un altre Estat Membre. - Blog - DATAX\nEl Tribunal de Justícia de la UE dicta sentència: les empreses podran cedir dades dels seus clients a un altre Estat Membre.\nEl passat 15 de març el Tribunal de Justícia de la Unió Europea (TJUE) es va pronunciar en referència al cas de Vodafone Libertel, Tele2 i Ziggo, que es van negar a cedir les dades dels seus abonats dels Països Baixos a la societat belga European Directory Assistance.\nSegons el TJUE, el fet que una empresa que ofereix serveis d’informació sobre números d’abonats transfereixi aquestes dades a altres empreses d’un altre Estat membre, no vulnera la protecció de dades personals.\nD’acord amb la redacció de la Directiva 2002/21 / CE, de servei universal, no fa cap distinció en funció de si la sol·licitud de les dades relatives als abonats es realitza per una empresa establerta en el mateix Estat o en un altre de la Unió Europea.\nPer aquest motiu si un abonat ja ha estat informat de la possibilitat que es transmetin les seves dades a una altra empresa per publicar-los en una guia, i sota el seu consentiment de publicació, no serà necessària una nova autorització, sempre que es garanteixi que les dades no s’utilitzaran amb altres finalitats diferents a les que s’hagin recollit per la seva primera publicació.\nLOPD, PROTECCIO DE DADES, RGPD, TJUE, UE


Arxius de Consell Sènior - Pàgina 5 de 5 - Ràdio Premià de Mar\nEl Consell Sènior reuneix avui un grup d’experts per analitzar el model de futur de les residències geriàtriques a Catalunya. La trobada…\nBona resposta de públic i participants a la jam session del Premià Jove\nLa regidoria de Joventut valora positivament el concert i la jam session celebrada divendres a la Plaça de l’Ajuntament. L’activitat s’havia fet en anteriors ocasions al Centre Cívic però la bona resposta de públic i participants convida a mantenir l’activitat a l’aire lliure. D’altra banda el Consell Sènior presenta aquesta tarda una xerrada la teràpia EFT, o Tècniques d’Alliberament Emocional.\nPolítica, Societat 2010-03-11\nL’eurodiputada socialista Maria Badia es reuneix amb el Consell Sènior\nL’eurodiputada socialista Maria Badia es va reunir la setmana passada amb membres del Consell Sènior de Premià de Mar. Des de l’entitat es buscava donar a conèixer el projecte Eurosènior a membres del Parlament Europeu. Segons informa el Consell Sènior, Badia va considerar que la xarxa Eurosènior podia ser un bon motor per treballar els temes vinculats amb l’envelliment a nivell europeu.


Bartumeu diu que preguntar al Vaticà sobre el matrimoni gai seria ‘una patacada a la sobirania' - FÒRUM.ad\nBartumeu diu que preguntar al Vaticà sobre el matrimoni gai seria ‘una patacada a la sobirania’\nOn: 06/11/13 20:05\nEl grup parlamentari mixt ha entrat una pregunta urgent al Govern perquè sigui resposta a la sessió del Consell General d’aquest dijous sobre la ‘hipotètica possibilitat que es plantegi demanar l’opinió de l’Estat del Vaticà sobre eventuals iniciatives legislatives de la competència del Consell General’. El president del grup mixt, Jaume Bartumeu, ha fet referència a la notícia apareguda al Diari d’Andorra sobre les intencions del Govern de preguntar al Vaticà sobre com afectaria aprovar el matrimoni homosexual. Bartumeu ha dit que ‘vull creure que no s’ha fet ni se li ha passat pel cap de fer-ho’, perquè seria ‘una patacada important a la sobirania del Consell General’. A més, Bartumeu ha anunciat que també es demanarà informació al Govern sobre les subvencions que s’han sol·licitat en el marc del programa de finançament preferent, després del que ha succeït amb Ordino Studios. D’altra banda, Bartumeu ha indicat que encara no han tingut temps d’estudiar el projecte de llei del pressupost, i que hi demanaran una pròrroga, però que en tot cas es presentarà una esmena a la totalitat.\nEl president del grup parlamentari mixt, Jaume Bartumeu, ha opinat que si el Govern es planteja demanar l’opinió sobre la possibilitat de legislar el matrimoni homosexual a Andorra a l’Estat del Vaticà, seria ‘una patacada a la sobirania del Consell General’. És per aquest motiu que el seu grup ha entrat una pregunta urgent per ser resposta en la sessió d’aquest dijous del Consell General, per saber si realment hi ha la intenció de demanar al Vaticà com afectaria aquesta llei a la figura del copríncep episcopal.\nSegons ha opinat Bartumeu, si es fes la consulta ‘la Constitució començaria a grinyolar’, ja que ‘no veiem perquè s’ha de demanar el vistiplau a altres institucions que a les andorranes’ abans de fer una iniciativa legislativa.\nA més, en relació a la possibilitat que aquesta llei es faci com a ‘unió civil’ en lloc de matrimoni, considera que ‘si ho hem de legalitzar, diguem-li com li hem de dir, i no fem construccions ambigües’, i assegura que el seu grup és totalment partidari a aquesta regulació.\nEn la mateixa roda de premsa d’aquest dimecres, Bartumeu ha anunciat que la setmana vinent entraran una demanda d’informació al Govern per saber les subvencions que s’han demanat en el marc del programa de finançament preferent els darrers anys. Després de l’afer d’Ordino Studios, volen saber quines empreses les han demanat, i quines subvencions s’han atorgat o denegat i per quines quantitats.\nD’altra banda, Bartumeu ha explicat que en la Junta de Presidents d’aquest dimecres també s’ha acordat celebrar la propera sessió de Consell General el dia 28 de novembre, on s’espera poder tractar la proposició de llei de la morositat, la presa en consideració de la proposició de llei del règim electoral del referèndum, i el projecte de llei de dissolució de la Société de développement du tourisme en Andorre.\nPer al projecte de llei del pressupost, el grup mixt ja ha anunciat que demanarà una pròrroga al termini d’esmenes, i que encara no han pogut analitzar el text, però que en tot cas, presentaran una esmena a la totalitat. Bartumeu ha apuntat que si la pròrroga s’accepta i no se’n demana una altra, es podria debatre la seva totalitat el dia 12 o 19 de desembre.\nPossibilitat de coalició amb els demòcrates\nD’altra banda, Bartumeu ha indicat que si després de les properes eleccions generals quedés un arc parlamentari més fraccionat, veuria possible fer un govern de coalició amb una part del Govern actual.\nPrevious Post: El Govern modifica el reglament de funcionament de l’Hospital\nNext Post: Un expert recomana la via de la participació ciutadana com a alternativa per redreçar una socieat ‘obsoleta’


Butlletí Oficial de les Illes Balears | enciclopèdia.cat\nPublicació oficial del Govern Balear on es fan públiques les lleis del Parlament de les Illes Balears, els decrets del Govern i altres disposicions, que hi han de ser publicats perquè entrin en vigència.\nEs començà a publicar el 1983 amb el títol de Butlletí oficial de la comunitat autònoma de les Illes Balears. Apareix tres dies a la setmana, en edició bilingüe. Des del 1997 també es publica en línia. El primer butlletí oficial d’aquest territori fou el Boletín de la provincia de Mallorca, que aparegué al juny del 1833.


Aprendre català mirant ‘Crackòvia’ | Cultura | EL PAÍS Catalunya\nAprendre català mirant ‘Crackòvia’\n'Katalonski' és una variant d'un gènere molt estimat a TV3, trobar estrangers a Catalunya, catalans a l'estranger o localitzar estrangers catalanoparlants\n28 ABR 2018 - 13:27\tCEST\nHalldór Már, presentador de Katalonski. TV3\nKatalonski busca pel món gent que parli català. Els casos més singulars són els que el parlen perquè sí, no perquè al darrere hi hagi una tradició familiar, una oportunitat professional o una expectativa migratòria, tot i que aquesta és una actitud exemplar. El punt més feble és quan el programa passa de llarg d’un personatge que penses que pot explicar més coses, a més de cantar-te un mariachii ser professor de Medicina. El presentador, un músic islandès que viu a Barcelona, Halldór Már, segurament fidel a un guió que afavoreix més la convivència que l’interrogatori, cercant l’empatia, té una excessiva tendència a posar-se a tocar. La cuina, que fan els seus convidats, i les cançons són els dos estris d’acostament. De fet, més d’un ha començat a tractar el català perquè li va agradar una determinada cançó de Manel o de Joan Manuel Serrat. El segon capítol, dedicat a mexicans, va mostrar la gran influència de Serrat, que una jove antropòloga, a qui el programa facilita una trobada amb el seu ídol, adora. Un bon ambaixador de la cultura catalana. Un clixé que mai no m’havia cregut tant com veient aquest capítol.\nKatalonski és una variant d’un gènere molt estimat a TV3, que és trobar estrangers a Catalunya, catalans a l’estranger, passejar visitants d’altres països, mirar que aquests visitants et convidin a casa seva o, en aquest cas, localitzar estrangers catalanoparlants. Fins i tot Polònia va fer brometa sobre la passió per aquesta gamma de programes. Si realment hi ha un missatge en el substrat d’aquest espai no és demostrar-nos que hi ha un amor universal pel català, sinó, seguint George Steiner, que la Babèlia humana no va ser una maledicció divina, un càstig, sinó una riquesa... accessible. Per aquesta raó, Katalonski fa més el seu paper quan ens presenta un noi mexicà que parla català perquè mirava Crackòvia (!), que l’ha aprés escoltant ràdio i tele en català, que no pas presentant-nos la lingüista nord-americana Mary Ann Newman, que per si sola mereixeria tot un programa, però que no és un espècimen pur de katalonski. Aquests primers programes, a pesar del freqüent guitarreig, ens han mostrat que cal seguir donant-li una ullada. Té una bona habilitat per trobar els personatges i hi ha, a més, un excel·lent tractament dels exteriors, que fa que, de vegades, semblin paisatges urbans mai vistos. Després d’aquest programa ja solament li resta a TV3, com em comenta Rudolf Ortega, fer el seu revers: catalans que per les mateixes raons que els amics que surten a Katalonski, una no formulada prodigalitat intel·lectual, parlin friülà, bretó, guaraní...\nBenvinguts a la família. Aquesta sèrie va tenir un primer capítol amb una colla de prometedors enunciats que, en els capítols següents, no van sostenir la mateixa força, o no tots. Mentre l’Àngela i la Victòria no defallien, la construcció de la parelleta jove, per exemple, que s’endevina des del principi, té massa revolts, s’allarga excessivament per poder-ho resoldre també en el darrer capítol. Va arribar aquest episodi final i els autors van demostrar que sabien fer molt més bé els primers capítols que continuar-los. I que els darrers tampoc se’ls donen malament. L’últim capítol obre un nou misteri que embolicarà —si és que el cas de l’IVA en permet la continuació— la difícil supervivència de les dues famílies protagonistes, que són una mica raretes, però que serveixen en aquest episodi per fer una ègloga a la institució, això sí, amb lligams renovats. Vet aquí per què la sèrie es titula Benvinguts a la família. No era tan gamberra com semblava.


I molt més! – Badabiblios\nEl programa d’exposicions, dins de la línia de la dinamització i el foment de la lectura, ofereix exposicions sobre temes literaris i culturals i temes d’interès general. Aquestes exposicions volen despertar l’interès per aquests temes, dels quals les biblioteques posseeixen informació bibliogràfica i documental que posen en relleu.\nLes exposicions estan produïdes en col·laboració amb altres organismes o entitats, o són fruit d’acords i/o cessions, i la majoria són de petit format per tal de facilitar la seva adequació a la diversitat d’espais. Sovint s’acompanyen de mostres bibliogràfiques i guies de lectura.\nLes biblioteques celebrem moments especials al llarg de l’any com per exemple el Festival de màgia de Li-Chang on participem amb espectacles de màgia a les biblioteques. Altres vegades són espectacles teatrals en col·laboració amb els teatres Zorrila o Blas Infante.\nTambé tenim espectacles amb companyies i narradors orals per celebrar naixement d’autors de llibres infantils tan importants i divertits com en Roald Dahl, Gianni Rodari, Joanna Raspall, …\nI d’altres… simplement son espectacles per apropar la literatura al públic familiar a través del teatre, la música, conta contes, … i passar-nos-ho la mar de bé.\nHi ha tardes que algunes biblioteques ens convertim en un espai de foment de la lectura a través del joc i la diversió.\nTant per infants que s’estan iniciant a aquesta pràctica com pels d’edat més avançada, el joc ajudarà a estimular la teva ment incloent-t’hi en el món de la lectura des de la creativitat i la curiositat.\nÉs una activitat gratuïta dirigida a infants de 4 a 100 anys.\nConsulta a la teva biblioteca.\nEl primer dijous de febrer celebrem a les biblioteques de Badalona i a la resta del món la Harry Potter Book Night, Bruixes mags i muggles esteu convidats a participar als tallers, jocs i activitats literàries entorn als llibres del nostre mag preferit.\nSuper Nit de TV3\nUn cop a l’any les biblioteques de Badalona participem en la Supernit, que té per objectiu fer arribar als més petits la importància de la lectura i, per fer-ho, el Super3 idea una aventura multitudinària, simultània i transmèdia per tot el territori en què els nens i nenes participants ajuden a la família del Super3 a desvetllar misteris, salvar les biblioteques, lluitar contra el senyor de les ombres, …\nTV3 i el Departament de Cultura conjuguen, d’aquesta forma, el Super3 i les biblioteques del Sistema de Lectura Pública de Catalunya, per treballar conjuntament el foment de la lectura entre el públic més jove.\nTots som Supers!\nActivitat de suport a la lectura per infants d’entre 7 i 11 anys que es desenvolupa a través de la narració de contes i la lectura compartida en veu alta. La lectura en veu alta facilita la comprensió lectora, ajuda al fet que els textos siguin més atractius, a fer-los més entenedors i a desenvolupar tècniques d’expressió oral de primera necessitat.\nL’activitat es desenvolupa a la Biblioteca de Pomar cada 15 dies i cal inscripció prèvia.


Actualitzat 27/01/2021 12:13 CET\nUn grup de diverses ONG ha presentat una denúncia contra l'Estat francès per reclamar que les forces de seguretat no adoptin pràctiques discriminatòries durant les intervencions, en concret quan demanen als ciutadans que s'identifiquin.\nEl president, Emmanuel Macron, va reconèixer el problema arran dels abusos que va patir el productor de música Michel Zecler, assaltat i copejat per uns policies. Les imatges van evidenciar els excessos dels agents i van revifar el debat a França sobre el tracte que reben les minories.\nLes ONG, entre les quals Amnistia Internacional i Human Rights Watch (HRW), han assumit que les promeses de Macron no es traduiran en avanços, i han decidit impulsar una denúncia col·lectiva que ja han notificat formalment al primer ministre i als departaments de Justícia i Interior.\nVolen "reformes estructurals i mesures concretes" per posar fi a una pràctica que considerem "estigmatitzadora, humiliant i degradant" i, per provar-ho, en la denuncia inclouen testimoniatges de nombroses persones que han relatat actuacions policials "discriminatòries".\nSegons les ONG, els estudis demostren que els homes percebuts com àrabs o negres s'hi veuen afectats de manera desproporcionada, i reclamen adoptar regulacions específiques, millorar la formació dels policies i obrir un sistema de reclamacions "eficaç" i "independent".